[{"text_idx": "#000001", "text": "Ne rekomendata por dividataj komputiloj\nC\u0302u vi forgesis vian pasvorton?"}, {"text_idx": "#000002", "text": "C\u0302u vi forgesis vian pasvorton?"}, {"text_idx": "#000009", "text": "Kiam mi estis 20-jara, ribeluloj venis al nia vilag\u0302o. Ili bruligis domojn, mortigis junulojn kaj maljunulojn kaj seksperfortis virinojn. Unu el tiuj ribeluloj tenis mac\u0302eton en la mano. Antau\u0306 miaj okuloj, li fortranc\u0302is la brakojn kaj kapon de mia patrino for de s\u0302ia korpo. Tiam ili pendumis mian patron. Ili metis c\u0302iujn maljunulojn en unu domon kaj bruligis la domon. Ili ankau\u0306 bruligis la bibliotekon de la vilag\u0302o por ke perdig\u0302u g\u0302ia historio."}, {"text_idx": "#000010", "text": "Post tiuj masakroj, restis nur kvin personoj en la tuta vilag\u0302o. Inter ili estis mi kun mia malplej ag\u0302a fratino, sed ni estis devigataj iri kun tiuj ribeluloj. Kiam ni alvenis profunde en la arbaro, du personoj rifuzis pluiri, c\u0302ar la vojo estis longa kaj malfacila. La ribeluloj senhezite mortigis ilin per tranc\u0302ado de mac\u0302etoj, kaj ni restis tri."}, {"text_idx": "#000011", "text": "La postan tagon, ni ankorau\u0306 dau\u0306rigis kun ili lau\u0306 la vojo en tiu arbaro. Ili komencis instrui al ni kiel uzi pafilon, kiel mortigi per mac\u0302eto, kaj la regulojn de vivado en tiu grupo. Ni ne s\u0302atis tiun vivon, kaj neniu povas imagi, kiom multe ni suferis. Nia restanta kunulo estis mordita de dang\u0302era serpento kaj la ribeluloj ne permesis al mi kuraci lin, sed senzorge foriris. Tiel restis nur mi kun mia fratino."}, {"text_idx": "#000012", "text": "Iun nokton, ni trovis okazon eskapi kaj ni tiel faris. Malfelic\u0302e la ribeluloj konstatis nian foriron kaj eksekvis nin. Kiam ni estis tuj kaptotaj, ni kas\u0302ig\u0302is en kaverno, kaj poste kuris en alia direkto. Ni atingis la riveron, kie ni trovis maljunulinon kiu c\u0302erpis akvon. Ni kuris al s\u0302i petante helpon, c\u0302ar de-fore ni ankorau\u0306 au\u0306dis la bruojn de tiuj ribeluloj. Bons\u0302ance la maljunulino kas\u0302is nin. Ekde tiam, ni log\u0302is kun tiu avino, kiu estis afabla kaj bonkora. S\u0302i ne estis malric\u0302a, fakte s\u0302i havis multe da oraj\u0302oj. Kvin jarojn poste, ni bedau\u0306ris s\u0302ian morton."}, {"text_idx": "#000013", "text": "Mi iam renkontig\u0302is kun eksterlandanoj en tiu arbaro. Mi montris al ili la oraj\u0302ojn de la maljunulino, c\u0302ar s\u0302i c\u0302iam rakontis al mi, kiel eksterlandanoj iam venis kaj helpis ses personojn en s\u0302ia vilag\u0302o, kiam s\u0302i estis juna. La eksterlandanoj akceptis la oraj\u0302ojn, kaj ili proponis preni min kaj mian fratinon al la c\u0302efurbo por ke ni studu. Ni senhezite akceptis la proponon, kaj tiel mi ekstudis por farig\u0302i arkitekto."}, {"text_idx": "#000014", "text": "Felic\u0302e, la du verkintoj de la supra rakonto ne priskribas sian personan sperton. Sed bedau\u0306rinde temas pri situacio, kiu estas ankorau\u0306 tro ofta en ilia lando."}, {"text_idx": "#000015", "text": "Marcelin Luheka estas fervora esperantisto el DR Kongo. Li eklernis Esperanton en 2018. Li s\u0302atas legi, lerni pri multaj aferoj, kaj mem fari filmojn. Li estas amanto de la naturo."}, {"text_idx": "#000016", "text": "E\u0301tienne Luheka log\u0302as en DR Kongo. Li komencis lerni Esperanton meze de la jaro 2019. Li s\u0302atas aktori en filmetoj kaj lerni pri novaj kulturoj."}, {"text_idx": "#000017", "text": "arkitekto: homo, kiu profesie sin okupas pri la planado kaj formo de domoj kaj aliaj konstruaj\u0302oj, farante detalajn planojn kaj kunlaborante kun la konstruistoj."}, {"text_idx": "#000018", "text": "c\u0302erpi: elpreni akvon el rivero, fonto au\u0306 el ia ujo per la mano au\u0306 per alia tau\u0306ga ilo."}, {"text_idx": "#000019", "text": "eskapi: sukcese eliri el dang\u0302era situacio.\nkaverno: natura profunda malplena spaco sub la tero au\u0306 en la flanko de monto."}, {"text_idx": "#000020", "text": "konstati: ekscii, eltrovi, au\u0306 rimarki ion kiel fakton au\u0306 kiel gravan informon.\nmac\u0302eto: larg\u0302a peza tranc\u0302ilo uzata en Afriko, Sudameriko kaj aliloke, en arbaroj, por kamparaj laboroj, sed ankau\u0306 kiel militilo."}, {"text_idx": "#000021", "text": "mordi: tranc\u0302i per la dentoj."}, {"text_idx": "#000022", "text": "pafilo: militilo, kiu tre forte j\u0302etas malgrandajn metalajn aj\u0302ojn tra la aero kontrau\u0306 homo au\u0306 besto, kun la celo mortigi au\u0306 rompi ties korpon."}, {"text_idx": "#000023", "text": "pendumi: mortigi homon, pendigante lin/s\u0302in per s\u0302nuro c\u0302irkau\u0306 la kolo."}, {"text_idx": "#000026", "text": "Ne estas komentoj por montri."}, {"text_idx": "#000029", "text": "Estas permesate nur 75 emog\u0302ioj."}, {"text_idx": "#000030", "text": "Via ligilo estas au\u0306tomate enkorpigita. Montri kiel ligilo"}, {"text_idx": "#000033", "text": "Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondic\u0302ojn por esti uzanto de la retejo."}]